|  |
| --- |
| Til: Fakulteter, museer, sentre, universitetsbiblioteket og fellesadm |
|  |
| Dato: 2. juli 2024 |
| Saksnr.: 2024/12203 |
|  |

# Universitetsdirektøren

**Notat**

# Virksomhetsrapport 2. tertial 2024 - bestilling til enhetene

I forbindelse med virksomhetsrapportering 2. tertial 2024 ber vi enhetene om å levere følgende:

* Ledelsesvurdering
* Økonomirapport, samt oppdatert prognose for 2024

Leveransen har frist **20. september 2024 kl. 15.**

Det er kun krav om at enhetene oppdaterer prognosen for inneværende år (2024). Enkelte enheter er pålagt å oppdatere langtidsprognosen, de får egen beskjed om dette. Andre enheter som selv ønsker det kan også oppdatere langtidsprognosen dersom de vil (t.o.m. 2028). Vi gjør oppmerksom på at det ikke blir foretatt noen egen frys av langtidsprognosen (BEVLTB) etter T2.

Ledelsesvurdering og økonomirapport skal leveres i ePhorte. Oppdatert prognose skal legges inn i økonomisystemet Unit4 Planlegger. Fristen for prognose-leveransen er absolutt, da prognosetallene for 2024 "fryses" i økonomisystemet på felles tidspunkt for hele UiO. Vi ber om at enhetenes økonomileder påser at det ikke foretas ytterligere oppdateringer av prognosen etter leveransetidspunktet, før enhetene har fått beskjed om at denne "frysen" har blitt foretatt.

**Ledelsesvurdering**

Ledelsesvurderingen skal gi en overordnet vurdering av enhetens virksomhet. Ledelsesvurderingen skal bygge på den øvrige rapporteringen, men vurderingen skal gi et mer strategisk perspektiv på enhetens samlede aktivitet og økonomi. Rapportering gjøres i vedlagte mal.

**Rapportering om økonomisk utvikling per 2. tertial 2024**

Rapporten skal beskrive enhetens økonomiske situasjon. Det skal legges vekt på forhold av vesentlig betydning for enheten og for UiOs ledelse, og evt. endrede vurderinger siden forrige rapportering. Spesielt bør det legges vekt på utviklingstrekk med betydning for enhetens handlingsrom og økonomisk risiko. Status og utviklingstrekk bør settes i sammenheng med enhetens prognoser. Rapportering gjøres i vedlagte mal.

Med hilsen

Gaute Frøisland

seksjonsleder Jørn Henry Christiansen seniorrådgiver

*Dette dokumentet er godkjent elektronisk ved UiO og er derfor ikke signert.*

**Vedlegg:**

1. Mal for ledelsesvurdering
2. Mal for økonomirapport